ET Euroopa Liidu Teataja C 78/28

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimise ainuõigusega tegevusloa ehk nn Moussières'i loa taotlemise kohta)

(EMPs kohaldatav tekst)

(2007/C 78/16)

2. juunil 2006. aastal esitas ettevõte Celtique Energie Petroleum Ltd, asukohaga 15, Beechwood Road, Beaconsfield, HP9 1HP, Bucks (Ühendkuningriik), taotluse viieks aastaks vedelate ja gaasiliste süsivesinike uurimise ainuõigusliku tegevusloa ehk nn Moussières'i loa saamiseks umbes 3 747 ruutkilomeetri suurusel alal, mis asub osaliselt Ain'i, Savoia, Haute-Savoie' ja Saône et Loire'i departemangude territooriumil.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 3,30° E 51,70° N B 4,00° E 51,70° N C 4,00° E 51,30° N D 3,90° E 51,30° N E 3,90° E 50,80° N F 3,50° E 50,80° N G 3,50° E 51,00° N H 3,30° E 51,00° N

Taotlus hõlmab osaliselt ELT C 164, 14. juulil 2006. aastal avaldatud Lons-le-Saunier' loa taotlusega kattuvat ala, mida hõlmav riigihange on lõppenud, ning sellest välja jäävat ala. Käesolev hankekuulutus hõlmab seda välja jäävat ala. Hankekuulutus hõlmab järgmiste geograafiliste koordinaatidega määratud maa-ala, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 3,30° E 51,50° N B 3,40° E 51,50° N C 3,40° E 51,60° N D 3,70° E 51,60° N E 3,70° E 51,70° N F 4,00° E 51,70° N G 4,00° E 51,30° N H 3,90° E 51,30° N I 3,90° E 50,80° N J 3,50° E 50,80° N K 3,50° E 51,00° N L 3,30° E 51,00° N

Taotluste esitamine

Moussières'i loa taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5 (22. aprilli 1995. aasta Prantsuse Vabariigi Teataja).

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal ”(avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 19. aprilli 1995. aasta muudetud dekreediga nr 95-427 kaevandamisõiguse kohta.

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused Moussières'i loa taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said nimetatud taotluse kätte, seega hiljemalt 2. juunil 2008.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) —, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http://www.legifrance.gouv.fr

(1) EÜT L 164, 30.6.1994, lk 3.